OzLabs/hebrew-wiki-articles huggingface dataset:
מונוקלונליות

מונוקלונליוּת (באנגלית: Monoclonality) בביולוגיה, מתייחסת למצב של שורת תאים שנגזרו ממקור שיבוט יחיד.<ref name="Monoclonal"></ref> לפיכך, ניתן לומר ש"תאים חד-שבטיים" יוצרים שיבוט בודד. המונח בא מיוונית עתיקה מהמילה "monos" "לבד או יחיד" ומהמילה "klon", כלומר "חוטר" או "זמורה".<ref name="Mosby-monoclonal"></ref>

תהליך השכפול יכול להתרחש אין ויוו, או עשוי להיות מגורה אין ויטרו (במבחנה) לצורך מניפולציות מעבדה. השימוש במונח מרמז בדרך כלל שיש שיטה כלשהי להבחין בין התאים של האוכלוסייה המקורית שממנה נגזר התא הקדמון היחיד, כגון מוטציה (שינוי גנטי אקראי), שעובר בתורשה על ידי הצאצאים.

== שימושי המונח ==
השימושים הנפוצים במונח זה כוללים:
* נוגדנים חד-שבטיים : הם נוגדנים זהים כיוון שיוצרו על ידי אותו סוג של תאי מערכת החיסון שמקורם בתא יחיד שיצר שיבוט (קלון). במילים אחרות תא היברידומה בודד, שכולל במקרה את הרקומבינציה המתאימה של V(D)J לייצור הנוגדן הרצוי, משובט לייצור אוכלוסייה גדולה של תאים זהים. בז'רגון המעבדה הבלתי פורמלי, הנוגדנים החד שבטיים המבודדים מתגובת שיקוע של תרבית תאים של שיבוטים היברידומים אלה (קוי היברידומה) נקראים פשוט חד שבטיים .
* ניאופלזיה מונוקלונלית (גידול): תא חריג יחיד שעבר קרצינוגנזה משכפל את עצמו למסה סרטנית.
* תא פלזמה חד-שבטי (נקרא גם דיסקרזיה של תאי פלזמה ): תא פלזמה חריג יחיד שעבר קרצינוגנזה משכפל את עצמו, שבמקרים מסוימים הוא סרטני.

== הערות שוליים ==

קטגוריה:ביולוגיה
ג'ושוע קינג

ג'ושוע כריסטיאן קוג'ו קינג (נולד ב-15 בינואר 1992) הוא כדורגלן נורווגי המשחק כחלוץ בטולוז ובנבחרת נורווגיה.

==קריירה==
קינג נולד באוסלו ב-1992 לאב גמבי ולאם נורווגית. הוא התחיל לשחק כדורגל בקבוצת הנוער של וולרנגה הנורווגית. בגיל 16, בינואר 2008, חתם קינג בקבוצת הנוער של מנצ'סטר יונייטד האנגלית. ב-2009 ערך את הופעת הבכורה שלו בקבוצת המילואים של המועדון.

באוגוסט 2010 הושאל קינג לפרסטון נורת' אנד מהצ'מפיונשיפ לתקופה של 3 חודשים. בינואר 2012 הושאל להאל סיטי עד לסיום העונה.

בינואר 2013 חתם קינג באופן קבוע בבלקברן רוברס לאחר תקופת השאלה. הוא שיחק במועדון במשך 3 עונות וחצי.

במאי 2015 חתם קינג בבורנמות' מהפרמייר ליג לקראת העונה הראשונה שלהם אי פעם בליגה הבכירה.<ref></ref> הוא שיחק בבורנמות' במשך כ-6 עונות והיה מכובשי השערים המובילים של המועדון.

בפברואר 2021 עבר קינג לאברטון לתקופה קצרה, ולאחר מכן שיחק עונה אחת בווטפורד. ביולי 2022 חתם קינג בפנרבחצ'ה מליגת העל הטורקית.<ref></ref>

ב-29 באוגוסט 2024 חתם בטולוז.

==נבחרת לאומית==
לאחר שייצג את נורווגיה ברמה הבינלאומית לנוער, אגיל אולסן זימן את קינג לסגל של לשני משחקי מוקדמות המונדיאל בספטמבר 2012. הוא ערך את הופעת הבכורה שלו מול ב-7 בספטמבר 2012, כאשר החליף את מוחמד עבדאלאו לאחר 65 דקות. שמונה דקות לאחר מכן קינג קיבל את הכדור בחלק האחורי של הרשת והבקיע, אך השער נפסל. ארבעה ימים לאחר מכן במשחק הבא של הנבחרת, הוא החליף את עבדאלאו במחצית נגד . קינג החליף את אלכסנדר סודרלונד כמחליף במחצית מול במשחק בלרנקה ב-16 באוקטובר 2012, אז כבש בפנדל וכבש את השער השלישי בניצחון 3–1 של נבחרתו.<ref></ref>

== קישורים חיצוניים ==

== הערות שוליים ==

קטגוריה:כדורגלנים נורווגים
קטגוריה:חלוצי כדורגל נורווגים
קטגוריה:כדורגלני פרסטון נורת' אנד
קטגוריה:כדורגלני מנצ'סטר יונייטד
קטגוריה:כדורגלני בלקברן רוברס
קטגוריה:כדורגלני פנרבחצ'ה
קטגוריה:כדורגלני בורנמות'
קטגוריה:כדורגלני אברטון
קטגוריה:כדורגלני בורוסיה מנשנגלדבך
קטגוריה:כדורגלני האל סיטי
קטגוריה:כדורגלני ווטפורד
קטגוריה:כדורגלני טולוז
קטגוריה:ספורטאים נורווגים באנגליה
קטגוריה:ספורטאים זרים בגרמניה
קטגוריה:ספורטאים זרים בטורקיה
קטגוריה:ספורטאים זרים בצרפת
קטגוריה:נורווגים שנולדו ב-1992
בריאן סרגוסה

בריאן סרגוסה מרטינס (בספרדית: Bryan Zaragoza Martínez; נולד ב-9 בספטמבר 2001) הוא כדורגלן ספרדי המשחק בעמדות הקיצוני והחלוץ בקבוצת אוסאסונה מהלה ליגה ובנבחרת ספרד.

== קריירה ==
סרגוסה נולד במאלגה שבספרד ב-2001. הוא הצטרף למחלקת הנוער של גרנדה ב-2019 לאחר ששיחק בנעוריו בקבוצה מקומית קטנה בעיר הולדתו.

בנובמבר 2021 ערך את הופעת הבכורה שלו בקבוצה הבוגרת של גרנדה במשחק הגביע הספרדי.<ref></ref> ב-18 בנובמבר 2022 כבש את שער הבכורה שלו וסייע לגרנדה להעפיל לליגה הראשונה ולזכות באליפות ליגת המשנה בספרד בסיום עונת 2022/2023.

ב-8 לאוקטובר הבקיע צמד נגד ברצלונה בתיקו 2-2, שבגול הראשון כבש אחרי 17 שניות בלבד במהירות שיא.

בינואר 2024 הצטרף סרגוסה לבאיירן מינכן בחוזה לחמש וחצי שנים. סרגוסה נרכש על ידי באיירן מינכן עוד קודם לכן, במטרה להשתלב בקבוצה החל מעונת 2024/25, אבל הקבוצה בחרה להקדים את הגעתו לפגרת החורף של עונת 2023/34 בעקבות פציעתו של קינגסלי קומאן, תמורת פיצוי לגרנדה שהתמודדה במאבקי תחתית. סרגוסה ערך עד תום העונה שבע הופעות ליגה, והתקשה להשתלב בקבוצה.

באוגוסט 2024 הושאל סרגוסה מבאיירן מינכן לאוסאסונה מהלה ליגה לשנה אחת תמורת 250 אלף אירו. בעסקת השאלה זו קיימת גם אופציה לרכישה בסיום החוזה.

ב-12 באוקטובר 2023 ערך את הופעת הבכורה בנבחרת ספרד בניצחון 0–2 על נבחרת סקוטלנד במוקדמות יורו 2024.

== קישורים חיצוניים ==

== הערות שוליים ==

קטגוריה:כדורגלנים ספרדים
קטגוריה:חלוצי כדורגל ספרדים
קטגוריה:מאלגה: כדורגלנים
קטגוריה:כדורגלני גרנדה
קטגוריה:כדורגלני באיירן מינכן
קטגוריה:כדורגלני אוססונה
קטגוריה:כדורגלני נבחרת ספרד
קטגוריה:ספורטאים ספרדים בגרמניה
קטגוריה:ספרדים שנולדו ב-2001
אבובקרי קויטה

אבובקרי קויטה (נולד ב-20 בספטמבר 1998) הוא כדורגלן מאוריטני-בלגי המשחק כחלוץ בקבוצת סנט טרוידן מליגת העל הבלגית ובנבחרת מאוריטניה.

== קריירה ==
קויטה נולד בבלגיה להורים ממוצא סנגלי. הוא התחיל לשחק כדורגל בגיל 13 בקבוצות הנוער של מרקסם ולירה.

ביוני 2017, בגיל 19, חתם קויטה על חוזה מקצועני ראשון עם קבוצת גנט מליגת העל הבלגית. במאי 2018 ערך את הופעת הבכורה שלו בליגה הבכירה במשחק נגד אנדרלכט.

ב-2019 חתם קויטה בספורטקרינג בוורן, גם כן מליגת העל הבלגית.<ref></ref>

ב-2021 הצטרף לסנט טרוידן.

== קריירה בינלאומית ==
ב-15 בנובמבר 2023 ערך קויטה את הופעת הבכורה שלו בנבחרת מאוריטניה, בהפסד 2-0 לנבחרת הרפובליקה הדמוקרטית של קונגו במסגרת מוקדמות מונדיאל 2026.

נכלל בסגל נבחרת מאוריטניה לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים בלגים
קטגוריה:חלוצי כדורגל בלגים
קטגוריה:כדורגלנים מאוריטנים
קטגוריה:חלוצי כדורגל מאוריטנים
קטגוריה:אנטוורפן: כדורגלנים
קטגוריה:כדורגלני גנט
קטגוריה:כדורגלני קורטרייק
קטגוריה:כדורגלני ספורטקרינג בוורן
קטגוריה:כדורגלני נבחרת מאוריטניה
קטגוריה:כדורגלני סנט טרוידן
קטגוריה:כדורגלני גביע אפריקה לאומות 2023
קטגוריה:בלגים שנולדו ב-1998
לנארד מלוני

לנרד מלוני (נולד ב-8 באוקטובר 1999) הוא כדורגלן אמריקאי המשחק כקשר אחורי או בלם בקבוצת פ.צ. היידנהיים מהבונדסליגה הגרמנית ובנבחרת ארצות הברית.
== קריירה ==
מלוני נולד בגרמניה ב-1999 להורים אמריקאים. הוא גדל במחלקת הנוער של אוניון ברלין הגרמנית וערך את הופעת הבכורה שלו בקבוצה הבוגרת בליגה השנייה ב-2018. בהמשך הושאל לכמה חודשים לכמניצר מהליגה השלישית. 

ב-2020 עבר מלוני לבורוסיה דורטמונד מהבונדסליגה ושיחק בעיקר בקבוצת המילואים. באוקטובר 2021 ערך את הופעת הבכורה שלו בקבוצה הראשונה של דורטמונד. 

ב-2022 חתם מלוני בפ.צ. היידנהיים מהבונדסליגה השנייה.<ref></ref> 

==נבחרת לאומית==
באוקטובר 2023 זומן מלוני לראשונה לסגל נבחרת ארצות הברית.<ref></ref>

== קישורים חיצוניים ==

== הערות שוליים ==

קטגוריה:כדורגלנים גרמנים
קטגוריה:כדורגלנים אמריקאים
קטגוריה:קשרי כדורגל גרמנים
קטגוריה:קשרי כדורגל אמריקאים
קטגוריה:ברלין: כדורגלנים
קטגוריה:כדורגלני אוניון ברלין
קטגוריה:כדורגלני פ.צ. היידנהיים
קטגוריה:כדורגלני בורוסיה דורטמונד
קטגוריה:גרמנים שנולדו ב-1999
קטגוריה:אמריקאים שנולדו ב-1999
רוברט אנדריך

רוברט אנדריך (בגרמנית: Robert Andrich; נולד ב-22 בספטמבר 1994) הוא כדורגלן גרמני המשחק כקשר בקבוצת באייר לברקוזן מהבונדסליגה הגרמנית ובנבחרת גרמניה.

== קריירת מועדונים ==
אנדריך התחיל את הקריירה שלו במחלקת הנוער של הרטה ברלין. בהמשך שיחק בדינמו דרזדן, ווין ויסבאדן ופ.צ. היידנהיים.

ב-2018 חתם אנדריך באוניון ברלין מליגת הבונדסליגה הראשונה. הוא שיחק באוניון ברלין במשך שתי עונות.

ב-2020 חתם אנדריך בלברקוזן על חוזה ל-5 עונות.<ref></ref>

== קריירה בינלאומית ==
באוקטובר 2023 זומן אנדריך לראשונה לסגל נבחרת גרמניה.<ref></ref> ב-21 בנובמבר ערך את הופעתו הבכורה בנבחרת בהפסד 0–2 ל במשחק ידידות.

נכלל בסגל נבחרת גרמניה לטורניר יורו 2024 ובטורניר עצמו פתח בכל שלושת משחקי שלב הבתים שבסופו סיימו הגרמנים במקום הראשון בבית והעפילו לשמינית הגמר.

== תארים ==
;באייר לברקוזן
* בונדסליגה: 2023/24
* הגביע הגרמני: 2023/24

== קישורים חיצוניים ==

== הערות שוליים ==

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני הרטה ברלין
קטגוריה:כדורגלני דינמו דרזדן
קטגוריה:כדורגלני פ.צ. היידנהיים
קטגוריה:כדורגלני אוניון ברלין
קטגוריה:כדורגלני באייר לברקוזן
קטגוריה:כדורגלני נבחרת גרמניה
קטגוריה:כדורגלני יורו 2024
קטגוריה:גרמנים שנולדו ב-1994
מתקפת הטרור על עין השלושה

מתקפת הטרור על עין השלושה התרחשה בבוקר יום שבת 7 באוקטובר 2023 בקיבוץ עין השלושה הסמוך לגדר הגבול במרכז רצועת עזה, כחלק ממתקפת הפתע על ישראל שביצע ארגון הטרור חמאס. כיתת הכוננות של הקיבוץ ניהלה קרב עם המחבלים, ובמהלך האירוע נרצחו ארבעה מתושבי הקיבוץ.

== רקע ==

== מתקפת הטרור, הקרב ולאחריו ==
כ-100 מחבלי חמאס חדרו לקיבוץ עין השלושה, שהיה נתון לתקיפת המחבלים במשך שבע שעות, במהלכן תושבי הקיבוץ שהו בממ"דים, וארבעת חברי כיתת הכוננות של הקיבוץ לחמו כדי לבלום את המחבלים. במתקפה נרצחו בקיבוץ ארבעה אנשים, בהם רבש"ץ הקיבוץ, רס"ן במיל' רם נגבי, ועוד שלוש נשים בהן מרסל טליה, ממקימות חוות טליה שבדרום הר חברון, ששהתה בביקור אצל משפחת בתה שילדה תינוקת כמה ימים טרום המתקפה. שני בניה של מרסל, בצלאל וידידיה הגיעו מחוות טליה במהלך המתקפה, הצטרפו לכיתת הכוננות בלחימה במחבלים וסייעו בחילוץ האזרחים. בנוסף בשעות הצהריים הצטרפו ללחימה במחבלים שני תושבי אביגיל שהוזעקו על ידי חברם מתן מליחי, סגן הרבש"ץ של הקיבוץ, יחד עם מספר חיילים שאספו בדרך. המחבלים הציתו בתים ברחבי הקיבוץ, במקרה אחד נרצחה אישה בת שמונים שנלכדה בביתה הבוער. נרצחת אחרת, אישה ישראלית-צ'יליאנית בת 39 נורתה שמונה פעמים.

למחרת הקרב פונו תושבי הקיבוץ לבתי מלון באילת, שם הוקמו גני ילדים לילדי הקיבוץ. הקיבוץ הוכרז שטח צבאי סגור, אך רפתו, שבה 320 פרות, חזרה לפעול לאחר שלושה ימים, והתחדשה גם העבודה בשדות שבחלקו המזרחי של הקיבוץ.

בחודש מרץ 2024, עברו 89 משפחות מהקיבוץ למגורים זמניים בנתיבות.

== קישורים חיצוניים ==
סיפורים אישיים על אירועי 7 באוקטובר:
* 
* 
* 
* [https://103fm.maariv.co.il/programs/media.aspx?ZrqvnVq=JGGHFF&c41t4nzVQ=GJL מירב כהן, תושבת קיבוץ עין השלושה, על הזמן הרב שלקח עד לחילוצם לאחר חדירת המחבלים לעוטף עזה: "עברתי סיוט של החיים, היינו במצב בו אנו לגורלנו"], באתר 103fm, 8 באוקטובר 2023
* 

== הערות שוליים ==

עין השלושה
קטגוריה:פיגועים שבהם נרצחו בני משפחה
קטגוריה:רצח קטינים בישראל על רקע לאומני
קטגוריה:ישראל: מיתות מצולמות
קטגוריה:חמאס: פיגועים
קטגוריה:ירי המוני בישראל
עין השלושה
עין השלושה
אחמד כורד

אחמד כורד (בערבית: أحمد كرد; 13 בספטמבר 1949 – 9 במאי 2020) היה פוליטיקאי פלסטיני, שכיהן כראש עיריית דיר אל-בלח שבמרכז רצועת עזה. כורד נבחר לראשות העיר בשנת 2005 כמועמד ארגון הטרור והמפלגה חמאס. קודם לכן, מילא את תפקיד השייח' המקומי במסגד דיר אל-בלח.<ref name="WP">[https://www.washingtonpost.com/wp-dyn/articles/A44058-2005Jan28.html Hamas Dominates Local Vote in Gaza] Anderson, John Ward. The Washington Post.</ref> כורד היה ראש עמותה שהפעילה בית ספר בעיר שבו למדו כ-1,000 תלמידים. <ref>Murphy, Kim. [http://articles.latimes.com/2006/mar/02/world/fg-charity2 Hamas Victory Is Built on Social Work] Los Angeles Times. 6 March 2006.</ref>

שימש כשר העבודה בממשלת חמאס.

כראש ועדת הצדקה בחמאס, הודיע כורד ב-2019, כי הממשל בעזה יחלק כספים לכ-4,000 מפצועי הצעדות לגדר.

כורד נולד במחנה הפליטים דיר אל-בלח שנה לאחר שמשפחתו בת חמש נפשות ברחה מכפר הולדתה ליד אשקלון. לכורד היו 11 ילדים עם אשתו הרוסייה.

== הערות שוליים ==

קטגוריה:פעילי חמאס
קטגוריה:פלסטינים שנולדו ב-1949
קטגוריה:פלסטינים שנפטרו ב-2020
תמרי דייוויס

תמרי דייוויס (באנגלית: Tamari Davis; נולדה ב-5 בפברואר 2003), היא אתלטית אמריקאית. אלופת עולם (בודפשט 2023) בריצת שליחות 4x100 מטר.

== ביוגרפיה ==
דייוויס נולדה וגדלה בגיינסוויל, פלורידה.

===2023===
במבחנים האמריקאים לאליפות העולם שנערכו ביוג'ין, אורגון בתחילת יולי 2023 היא סיימה במקום שלישי בתוצאה של 10.99 שניות, אחרי שקארי ריצ'רדסון (10.82 שניות) ובריטני בראון (10.90 שניות).
====אלופת עולם====
חודש וחצי לאחר מכן, באליפות העולם עצמה שנערכה בבודפשט, הונגריה בסוף אוגוסט זכתה במדליית זהב בריצת שליחות 4x100 מטר ביחד עם טואנישה טרי, גבריאל תומאס ושקארי ריצ'רדסון בשיא אליפות חדש של 41.03 שניות, לפני ג'מייקה (41.21 שניות) והממלכה המאוחדת (41.97 שניות). נוסף לכך, היא סיימה במקום תשיעי בריצת 100 מטר בתוצאה של 11.03 שניות, בשלב חצי הגמר היא קבעה תוצאה של 10.98 שניות.

== שיאים אישיים ==
===אצטדיון===
* ריצת 100 מטר: 10.83 שניות (2022)
* ריצת 200 מטר: 22.30 שניות (2023)

===אולם===
* ריצת 60 מטר: 7.07 שניות (2023)
* ריצת 200 מטר: 22.81 שניות (2023)

==קישורים חיצוניים==

קטגוריה:אצניות אמריקאיות
קטגוריה:אלופות עולם באתלטיקה
קטגוריה:אמריקאיות שנולדו ב-2003
תרקדי

"תרקדי" הוא סינגל שהוקלט על ידי הזמרת הישראלית מאיה אברהם. את השיר הוציאה בינואר 2010 לאור חברת התקליטים הליקון כסינגל שלא מתוך אלבום אולפן.

== רקע וכתיבה ==
"תרקדי" נכתב על ידי רפאל מכלוף ואושרת בן הרוש והופק על ידי רפי קריספין. ב-28 בינואר 2010 הוצג כמועמד לכניסה למצעד הפזמונים השבועי של רשת ג' ב"פינה לשיפוטכם". בשבוע שלאחר מכן נכנס למצעד במקום התשיעי. ב-11 במרץ עלה לשיאו במקום השני. לבסוף, ב-22 באפריל יצא מהדירוג השבועי לאחר עשרה שבועות צעידה רצופה.

== מיקומי שיא ==

== הערות שוליים ==

קטגוריה:שירי 2010
קטגוריה:סינגלים מ-2010
קטגוריה:שירי מאיה אברהם
קטגוריה:שירים בעברית
קטגוריה:שירים על ריקודים
קטגוריה:סינגלים בהוצאת הליקון
אמת אחת

"אמת אחת" הוא סינגל שהוקלט על ידי הזמרת הישראלית מאיה אברהם. את השיר הוציאה בפברואר 2012 לאור חברת התקליטים הפיל, והוא נכלל כרצועה הפותחת של אלבום האולפן השני של הזמרת, ליום הזה חיכיתי.

== רקע וכתיבה ==
השיר נכתב והופק על ידי רפי קריספין. ב-1 במרץ 2012 הוא הוצג כמועמד לכניסה למצעד הפזמונים השבועי של רשת ג'. בשבוע לאחר מכן נכנס לדירוג במקום ה-11. ב-15 במרץ עלה השיר למקום השישי – המיקום הגבוה ביותר שהגיע אליו. לבסוף, ב-17 במאי, לאחר שבעה שבועות רצופים, יצא מהמצעד השבועי. עידן רייכל ניגן בפסנתר בשיר.

== מיקומי שיא ==

== הערות שוליים ==

קטגוריה:שירי 2012
קטגוריה:סינגלים מ-2012
קטגוריה:שירי מאיה אברהם
קטגוריה:שירים בעברית
מדראס (מדינה)

מדינת מדרס הייתה מדינה הודית שכללה את מרבית טאמיל נאדו וחלקים מקרלה ואנדרה פרדש. המדינה התקיימה מ-1950 ועד ל-1969.

== היסטוריה ==
מדינת מדרס התבססה על מחוז מדרס ב.
לאחר עצמאות הודו ב-26 בינואר 1950, הפך המחוז למדינת מדרס.

האזורי דוברי טלוגו בצפון המדינה הופרדו ממנה ויצרו את מדינת אנדרה ב-1953.

ב-1956 גבולות מדינות הודו שורטטו מחדש בהתבסס על החלוקה הלשונית ושפות המקומיות, והאזורים דוברי קאנדה הועברו למדינת מייסור והאזורים דוברי מלאיאלאם אוחדו עם טרוונקור-קוצ'ין ליצור את קרלה. אזורים מסוימים דוברי טמילית הועברו מטרוונקור-קוצ'ין למדרס.

שינוי נוסף בגבולות המדינה נערך ב-1959, הפעם בקנה מידה קטן בהרבה: יושבה מחלוקת גבול בין אנדרה פרדש ומדראס, כאשר 319 כפרים ואזור חורש הועבר מאנדרה פרדש למדראס, ו-148 כםרים הועברו לאנדרה פרדש.

ב-1967 עלתה מפלגה דראווידה מונטרה קזגאם לשלטון במדינה, וב-14 בינואר 1969 שינתה את שם המדינה שונה לטאמיל נאדו.<ref></ref>

==הערות שוליים==

קטגוריה:הודו: מדינות וטריטוריות איחוד לשעבר
קטגוריה:טמיל נאדו
קטגוריה:מדינות וטריטוריות שהתפרקו ב-1969
קטגוריה:מדינות וטריטוריות שהוקמו ב-1950
בא הבוקר

"בא הבוקר" הוא סינגל שהוקלט על ידי הזמרת הישראלית מאיה אברהם. את השיר הוציאה ב-11 במרץ 2013 לאור חברת התקליטים נענע דיסק, והוא נכלל כרצועה הפותחת של האלבום מעליי דממה מתוך הפרויקט המוזיקלי "עבודה עברית".

== על השיר ==
השיר נכתב על ידי אהובה עוזרי. עקב מחלה במיתרי הקול, הייתה מנועה מלשיר את שיריה. לכן החליט הפרויקט המוזיקלי "עבודה עברית" לתת לאמנים אחרים לבצע את שיריה החדשים שכתבה. את "בא הבוקר" ביצעה אברהם. הוא זכה להצלחה רבה, וצעד שבעה שבועות רצופים במצעד הפזמונים השבועי של רשת ג', כשבשיאו הגיע למקום השני.

== מיקומי שיא ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי מאיה אברהם
קטגוריה:שירים בעברית
קטגוריה:סינגלים בהוצאת נענע דיסק
זרועותיי

"זרועותיי" הוא סינגל שהוקלט על ידי הזמרת הישראלית מאיה אברהם. את השיר הוציאה במרץ 2016 לאור חברת התקליטים הפיל, והוא נכלל כרצועה העשירית והאחרונה באלבום האולפן השני של הזמרת, ליום הזה חיכיתי.

== רקע וכתיבה ==
"זרועותיי" נכתב על ידי עינן פרל, שהפיק אותו מוזיקלית לצד רפי קריספין. ב-17 במרץ 2016 נכנס למצעד הפזמונים השבועי של רשת ג' במקום ה-17. ב-24 במרץ עלה למקום השני – המיקום הגבוה ביותר אליו הגיע בדירוג. לבסוף, ב-19 במאי יצא מהמצעד לאחר שישה שבועות צעידה רצופה.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מששת אלפים השמעות.

== מיקומי שיא ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי מאיה אברהם
קטגוריה:שירים בעברית
חכי לי אהובה

"חכי לי אהובה" הוא סינגל שהוקלט על ידי הזמרים הישראליים מאיה אברהם ויהודה מסס. את השיר הוציאה באוגוסט 2006 לאור חברת התקליטים הליקון, והוא נכלל כרצועה העשירית באלבום הבכורה של הזמרת, רק רצית אהבה. השיר נכתב על ידי ארקדי דוכין והופק על ידי נדב ביטון ורן אביב. הוא הגיע למקום ה-27 במצעד הפזמונים השבועי של רשת ג'.

== מיקומי שיא ==

== גרסתו של ארקדי דוכין ==

בשנת 2013 הקליט והפיץ כותב השיר המקורי, ארקדי דוכין, את גרסתו לאור. היא נכללה באלבום האוסף שלו משנת 2013, מרוב אהבתי – שירי האהבה הגדולים. זכתה להצלחה רבה במצעדים: ב-30 במאי 2013 נכנסה למצעד הפזמונים השבועי של רשת ג' במקום החמישי. ב-6 ביוני עלתה למקום הראשון, שם ניצבה שלושה שבועות רצופים. לבסוף, ב-11 ביולי יצאה מהדירוג השבועי לאחר שישה שבועות צעידה רצופה. כמו כן, במצעד סוף השנה התמקם השיר במקום ה-39.

=== מיקומי שיא ===

== הערות שוליים ==

קטגוריה:שירי 2006
קטגוריה:סינגלים מ-2006
קטגוריה:סינגלים מ-2013
קטגוריה:שירי מאיה אברהם
קטגוריה:שירים בעברית
קטגוריה:שירים שהופקו על ידי יעקב למאי
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הליקון
קטגוריה:סינגלים בהוצאת NMC יונייטד אנטרטיינמנט
אולקוט דמינג

אולקוט הות'ורן דמינג (באנגלית: Olcott Hawthorne Deming; 28 בפברואר 1909 – 20 במרץ 2007) היה דיפלומט אמריקאי שכיהן כשגריר הראשון של ארצות הברית באוגנדה.

== ביוגרפיה ==
דמינג נולד במחוז וסטצ'סטר שבמדינת ניו יורק בפברואר 1909. דמינג הוא נינו של הסופר האמריקאי נתניאל הות'ורן.

הוא סיים את לימודיו ב ב-1935, ועבד ברשות עמק טנסי וכמורה ב, קונטיקט.

ב-1942 הצטרף למחלקת המדינה של ארצות הברית. מ-1957 עד 1959 היה הקונסול הכללי באוקינאווה. מינואר 1963 ועד יוני 1966 כיהן כשגריר הראשון של ארצות הברית באוגנדה.<ref></ref> לאחר פרישתו ב-1969 הפך לפקיד ב.

דמינג נפטר במרץ 2007, בגיל 98, בהוספיס בוושינגטון הבירה, כתוצאה מאלח דם.

==קישורים חיצוניים==

== הערות שוליים ==

קטגוריה:שגרירי ארצות הברית באוגנדה
קטגוריה:בוגרי מכללת רולינס
קטגוריה:אמריקאים שנולדו ב-1909
קטגוריה:אמריקאים שנפטרו ב-2007
סוס מעץ

"סוס מעץ" הוא סינגל שהקליטה הזמרת הישראלית נורית גלרון. את השיר הוציאה בשנת 1983 לאור חברת התקליטים סי בי אס ישראל, והוא נכלל כרצועה השנייה באלבום האולפן הרביעי, אני ראיתי יופי.

== על השיר ==
"סוס מעץ" נכתב והולחן על ידי חדוה הרכבי ונחום היימן. הוא הוקלט באולפניו של היימן בלונדון. אל הטיסה הצטרפו משה לוי ואשר ביטנסקי. גלרון סיפרה כי הפקת השיר הייתה חוויה לא תשכח, זאת בשל הנגנים המקצועיים שעבדו עמה. לצד "סוס מעץ" הקליטו הזמרת והיימן גם את שאר שירי האלבום. תחילה הולחן כבלדה איטית בליווי מנגינת פסנתר, ולבסוף הפך לשיר רוקיסטי ואנרגטי. גלרון הצהירה כי בכל פעם שנמצאת בלונדון היא מתמלאת בתחושת ההצלחה שחוותה.

על-אף כותרתו, צמד המילים "סוס מעץ" מופיעים רק פעמיים בכל השיר, בשתי השורות הפותחות שלו ("סוס מעץ מוטל בחושך". "סוס מעץ ומדליון").

ב-22 בפברואר 1983 הוצג "סוס מעץ" כמועמד לכניסה למצעד הפזמונים השבועי של רשת ג' ב"פינה לשיפוטכם". בשבוע לאחר מכן דורג במקום ה-27. ב-26 באפריל עלה לשיאו במקום הרביעי. לבסוף, ב-24 במאי יצא מטבלת הדירוג לאחר אחד-עשר שבועות צעידה רצופה.

בשנת 1988 הוציאה גלרון אלבום הופעה בשם משהו בלבבה בהופעה. "סוס מעץ" נכלל בו כרצועה החמישית. ב-11 באפריל 2013 פורסם הווידאו קליפ של השיר ביוטיוב.

== מיקומי שיא ==

== גרסתו של אדם ==

בשנת 2004 הוציא הזמר הישראלי אדם את גרסתו ל"סוס מעץ" כסינגל שלא מתוך אלבום אולפן. ב-21 באוקטובר אותה שנה ביצועו הוצג כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום השמיני. ב-18 בנובמבר עלה לשיאו במקום הרביעי. לבסוף, ב-23 בדצמבר יצא מטבלת הדירוג לאחר שמונה שבועות צעידה רצופה.

לכבוד הופעתו בתל אביב-יפו לרגל 35 שנים להוצאת אלבומו השני, מרחוק לרחוק, הצהיר ב-22 במאי כי בכוונתו לבצע את "סוס מעץ" יחד עם סי היימן ורון רוזנפלד. הוא הפך את גרסתו לזמינה בשירותי הסטרימינג ב-22 ביוני לצד עטיפה שעיצב.

=== מיקומי שיא ===

== גרסתה של סי היימן ==

בשנת 2014 הוציאה הזמרת הישראלית סי היימן את גרסתה ל"סוס מעץ" לאור על גבי תקליטור. כמו כן, היא הועלתה לשירותי הסטרימינג השונים, דוגמת אפל מיוזיק וספוטיפיי. הוא צורף ב-2018 לאלבומה המשותף עם אלעד שודלר, שירים מבית אבא. ב-18 ביולי העלתה לערוץ היוטיוב שלה את הווידאו קליפ הרשמי של גרסתה ל"סוס מעץ". סי היימן הצהירה כי את גרסתה מקדישה לאביה, מלחין השיר המקורי.

ב-17 ביולי 2014 הוצג השיר כמועמד לכניסה למצעד הפזמונים של רשת ג'. בשבוע שלאחר מכן דורג במקום הרביעי. לבסוף, ב-31 ביולי יצא מטבלת הדירוג לאחר שלושה שבועות צעידה רצופה.

=== מיקומי שיא ===

== הערות שוליים ==

קטגוריה:שירי 1983
קטגוריה:סינגלים מ-1983
קטגוריה:סינגלים מ-2004
קטגוריה:סינגלים מ-2014
קטגוריה:סינגלים מ-2022
קטגוריה:שירי אדם
קטגוריה:שירי נורית גלרון
קטגוריה:שירי סי היימן
קטגוריה:שירים בעברית
קטגוריה:שירים שהולחנו על ידי נחום היימן
קטגוריה:שירים על סוסים
קטגוריה:שירים על עצים
קטגוריה:שירים על צעצועים
קטגוריה:סינגלים בהוצאת הליקון
מרחוק לרחוק (שיר)

"מרחוק לרחוק" הוא סינגל שהוקלט על ידי הזמר הישראלי אדם. את השיר הוציאה במרץ 1989 לאור חברת התקליטים הד ארצי, והוא נכלל כרצועה השישית באלבום האולפן השני של הזמר, מרחוק לרחוק.

השיר נכתב על ידי אלונה קמחי והולחן על ידי יזהר אשדות. ב-14 במרץ 1989 נכנס למצעד הפזמונים השבועי של רשת ג' במקום ה-23. ב-11 באפריל עלה לשיאו במקום התשיעי. ב-16 במאי יצא מטבלת הדירוג לאחר שבעה שבועות צעידה רצופה.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1989
קטגוריה:סינגלים מ-1989
קטגוריה:שירי אדם
קטגוריה:שירים בעברית
קטגוריה:שירים שנכתבו על ידי אלונה קמחי
קטגוריה:סינגלים בהוצאת הד ארצי
Shake It Up: Break It Down

Shake It Up: Break It Down הוא פסקול הבכורה מהעונה הראשונה (2010–2011) של הסדרה המקורית של ערוץ דיסני, "שייק". הוא יצא ב-12 ביולי 2011 כשילוב של 2 דיסקים: CD ו-DVD, כשה-DVD כולל את צעדי הריקוד.<ref name="Amazon"></ref>

== סינגלים ==
"Shake It Up" של סלינה גומז יצא כסינגל שיווקי ראשון והגיע למקום ה-9 במצעד השירים מתחת להוט 100 בארצות הברית והוא משמש גם כשיר הנושא של הסדרה. "Watch Me" של בלה ת'ורן וזנדאיה, יצא כסינגל המוביל והגיע למקום ה-86 בבילבורד הוט 100 בארצות הברית.

== רשימת רצועות ==

== ביקורות ==

אנדרו ליהי מ-AllMusic נתן ביקורת שפורסמה לקראת סוף העונה הראשונה של "שייק", פסקול זה כולל 14 שירים מסדרת הלהיט של דיסני, כמו גם DVD בונוס של הדרכות ריקוד, שלב אחר שלב. סלינה גומז שרה את שיר הנושא, בעוד השחקניות בלה תורן וזנדאיה מבצעות את הסינגל השני של האלבום, "Watch Me".

== הופעה מסחרית ==
הפסקול הגיע למקום ה-22 בבילבורד 200 בארצות הברית ועמד בראש מצעד הפסקולים ומצעד אלבומי הילדים בארצות הברית. הוא הגיע למקום ה-65 במקסיקו.

== מיקומי שיא ותארים ==

== נתוני מכירות ==
{| class="wikitable sortable"
!מקום
!תארים
!מכירות
|-
!ברזיל (Pro-Música Brasil)
|זהב
|20,000
|}

== "Shake It Up" ==

"Shake It Up" הוא שיר של הזמרת והשחקנית האמריקאית סלינה גומז. השיר נכתב והופק על ידי ג'ני לורי, אריס ארכונטיס וחן נאמן עבור האלבום ושימש כשיר הנושא של הסדרה. השיר יצא כסינגל שיווקי ב-24 באוקטובר 2010 על ידי וולט דיסני רקורדס והגיע למקום ה-65 במצעד השירים הדיגיטליים בארצות הברית.

=== מיקומי שיא ===

=== נתוני מכירות ===
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|זהב
|500,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:פסקולים מ-2011
קטגוריה:פסקולי טלוויזיה
קטגוריה:פסקולים באנגלית
קטגוריה:פסקולי וולט דיסני רקורדס
קטגוריה:שירי 2011
קטגוריה:שירי סלינה גומז
קטגוריה:שירים באנגלית
קטגוריה:שירים מסדרות טלוויזיה
קטגוריה:שירי זהב בארצות הברית
איש עוד לא הכיר אותי

"איש עוד לא הכיר אותי" הוא סינגל שהוקלט על ידי הזמר הישראלי אדם. הוא יצא לאור בשנת 1989, על ידי חברת התקליטים פונוקול, כסינגל מתוך האלבום "חופשי".

== רקע וכתיבה ==
השיר נכתב והולחן על ידי אהוד מנור ומתי כספי, שגם הפיק אותו מוזיקלית. הוא הוצג כמועמד לכניסה למצעד הפזמונים השבועי של רשת ג' ב-17 בספטמבר 1989 בשבוע לאחר מכן נכנס לדירוג במקום ה-13. ב-3 באוקטובר עלה השיר למקום השישי
– המיקום הגבוה ביותר אליו הגיע. לבסוף, ב-7 בנובמבר, לאחר שבעה שבועות רצופים, יצא מהמצעד השבועי.

== מיקומי שיא ==

== הערות שוליים ==

קטגוריה:שירי 1989
קטגוריה:סינגלים מ-1989
קטגוריה:שירי אדם
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי מתי כספי
קטגוריה:סינגלים בהוצאת הד ארצי
עד (שיר)

"עד" הוא סינגל שהוקלט על ידי הזמר הישראלי אדם. את השיר הוציאה בשנת 1993 לאור חברת התקליטים הד ארצי כסינגל שלא מתוך אלבום אולפן.

== על השיר ==
"עד" נכתב והולחן על ידי אהוד מנור וקובי אושרת. הוא השתתף בקדם-אירוויזיון 1993, והגיע למקום השלישי כשמעליו דורגו "ריח וצבע" של דורון מזר ו"שירו" של להקת שירו ושרהל'ה שרון בהתאמה. ב-14 באפריל הוצג כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום העשירי והיה לכניסה הגבוהה של אותה שבוע. ב-2 במאי עלה למקום השני – המיקום הגבוה ביותר אליו הגיע – שם שהה שבועיים רצופים. לבסוף, ב-21 ביוני יצא מטבלת הדירוג לאחר תשעה שבועות צעידה רצופה.

== מיקומי שיא ==

== הערות שוליים ==

קטגוריה:שירי 1993
קטגוריה:סינגלים מ-1993
קטגוריה:שירי אדם
קטגוריה:שירי קדם-האירוויזיון
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:סינגלים בהוצאת הד ארצי
Strangers Like Me

"Strangers Like Me" (בעברית: "זרים כמותי") הוא שיר של המתופף האנגלי פיל קולינס (מומי לוי בגרסה העברית) לפסקול סרט האנימציה של דיסני משנת 1999 "טרזן".

== מילים ==
השיר מדבר על המשיכה של טרזן לג'יין, פרופסור פורטר וקלייטון, כמו גם לעולם האנושי הרחב שהוא עדיין לא ראה. בשיר יש בית המתאר את רגשותיו של טרזן כלפי ג'יין.

== וידאו קליפ ==
הקליפ לשיר בוים על ידי דני ג'ייקובס וכולל את קולינס מבצע את השיר בג'ונגל, עם קטעים מהסרט "טרזן".

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה
|1,000,000<small></small>
|-
!הממלכה המאוחדת (BPI)<ref></ref>
|כסף
|200,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 1999
קטגוריה:סינגלים מ-1999
קטגוריה:שירי פיל קולינס
קטגוריה:שירים מתוך טרזן של דיסני
קטגוריה:שירים באנגלית
קטגוריה:שירים שנכתבו על ידי פיל קולינס
קטגוריה:שירים מסרטי קולנוע
קטגוריה:שירי כסף בממלכה המאוחדת
קטגוריה:שירי פלטינה בארצות הברית
קטגוריה:סינגלים בהוצאת וולט דיסני רקורדס
לאירייר

לאירייר (בצרפתית: Lairière) היא קומונה צרפתית הממוקמת במרכז מחוז אוד בחבל אוקסיטניה.

מבחינה היסטורית ותרבותית, הקומונה היא חלק ממסיף קורבייר , במעבר בין המסיף המרכזי והפירנאים. באזור שורר אקלים ים תיכוני, ומתנקזים אליו נחלים קטנים שונים. לעיירה יש סביבה אקולוגית יוצאת דופן: שלושה אתרי Natura 2000 ושני אזורים טבעיים בעלי עניין אקולוגי, של חי וצומח. שטח הקומונה הוא 1,308 הקטר. הגובה שלה משתנה מ-246 עד ל-875 מטר.
מבט על הרחוב הראשי של לאירייר.
לאירייר היא קומונה כפרית המונה 54 תושבים בשנת 2020, לאחר שחוותה שיא אוכלוסייה של 400 תושבים בשנת 1793.

מפת הקומונה של לאייר והקומונות השכנות לה.

== אקלים ==
האקלים אופיין בשנת 2010, כ"אקלים של האגן הדרום-מערבי". בשנת 2020, שונה האפיון ל"אקלים ים תיכוני". באקלים זה החורף מתון והקיץ חם, עם הרבה שמש ורוחות עזות תכופות.

== סביבות טבעיות ומגוון ביולוגי ==
=== רשת Natura 2000 ===
אתר [[Natura 2000 בשטח המוניציפלי.]]
רשת Natura 2000 היא רשת אקולוגית אירופאית של אתרי טבע בעלי עניין אקולוגי שנקבעה מתוך מטרה לשמר בתי גידול לחיות שונות ביניהן גם ציפורים, ומורכבת מאזורי שימור מיוחדים (ZSC) ואזורי הגנה מיוחדת (ZPS). אתר Natura 2000 הוגדר בעירייה לפי אזורי בתי הגידול.

=== אתרי הטבע ===
* "עמק אורביאו" - שטחו 177.65 קמ"ר - משמש בין היתר בית גידול לקרפיון דרומי ו דסמאן הפירנאים.
* "מערב קורבייר" - שטחו 229.12 קמ"ר, בו מקננים מיני שונים של ציפורים: עיט זהוב, בז נודד אוח מצוי וחיוואי הנחשים.
* ה קורבייר הגבוה" - שטחו 283.98 קמ"ר, בו מגוון עופות עשיר ומגוון: עופות דורסים כמו זרון, עיט זהוב, חיוואי הנחשים, המוצאים תנאים נוחים לקינון והאכלה במקום בשל מיעוט אוכלוסייה ושימור הסביבה הטבעית.

מפת התשתיות ושימושי הקרקע של העירייה בשנת 2018 (CLC).

==קישורים חיצוניים==

קטגוריה:צרפת: יישובים
שרה מיטון

שרה דון מיטון (באנגלית: Sarah Dawn Mitton; נולדה ב-20 ביוני 1996) היא אתלטית קנדית. סגנית אלופת העולם (בודפשט 2023), אלופת העולם באולם (גלאזגו 2024), אלופת חבר העמים הבריטי (ברמינגהאם 2022) ואלופת האוניברסיאדה (נאפולי 2019) בהדיפת כדור ברזל.

== ביוגרפיה ==
=== 2017 ===
באוניברסיאדה שנערכה בטאיפיי, טאיוואן באוגוסט 2017 סיימה במקום עשירי בהדיפת כדור ברזל בשיא אישי חדש של 16.32 מטר.

=== 2019 ===
באוניברסיאדה שנערכה בנאפולי, איטליה בתחילת יולי 2019 זכתה במדליית זהב בהדיפת כדור ברזל בתוצאה של 18.31 מטר. חודש לאחר מכן, ב שנערכו בלימה, פרו בתחילת אוגוסט סיימה במקום שישי בתוצאה של 17.62 מטר. באליפות העולם שנערכה בדוחה שבקטר בספטמבר היא סיימה במקום 24 בתוצאה של 17.24 מטר.

=== 2021 ===
באולימפיאדת טוקיו היא סיימה במקום 28 בהדיפת כדור ברזל בתוצאה של 16.62 מטר.

=== 2022 ===
באליפות העולם באולם שנערכה בבלגרד שבסרביה במרץ 2022 סיימה במקום שביעי בהדיפת כדור ברזל בתוצאה של 19.02 מטר
====מקום רביעי באליפות עולם====
באליפות העולם שנערכה ביוג'ין, אורגון, ארצות הברית סיימה במקום רביעי בתוצאה זהה לזו של יסיקה סכילדר מהולנד שזכתה במדליית ארד (19.77 מטר). סכילדר זכתה במדליה מאחר שהתוצאה השנייה שלה של 19.77 מטר, הייתה טובה יותר מזו של מיטון (19.18 מטר).

=== 2023 ===
====סגנית אלופת העולם====
באליפות העולם שנערכה בבודפשט, הונגריה ב-26 באוגוסט 2023 היא זכתה במדליית כסף בהדיפת כדור ברזל בתוצאה של 20.08 מטר, אחרי אלופת העולם צ'ייס אילי מארצות הברית (20.43 מטר) וגונג ליג'יאו מהרפובליקה העממית של סין (19.69 מטר).

=== 2024 ===
====אלופת העולם באולם====
באליפות העולם באולם שנערכה בגלאזגו, הממלכה המאוחדת ב-1 במרץ 2024 היא זכתה במדליית זהב בהדיפת כדור ברזל בתוצאה של 20.22 מטר, לפני ימיסי אוגונלייה מגרמניה (20.19 מטר) וצ'ייס אילי ג'קסון (19.67 מטר).

== שיאים אישיים ==
===אצטדיון===
* הדיפת כדור ברזל: 20.33 מטר (2022), שיא קנדה
===אולם===
* הדיפת כדור ברזל: 19.80 מטר (2023), שיא קנדה

== קישורים חיצוניים ==

קטגוריה:הודפות כדור ברזל
קטגוריה:אתלטיות קנדיות
קטגוריה:אלופות עולם באתלטיקה
קטגוריה:אלופות האוניברסיאדה: אתלטיות
קטגוריה:קנדיות שנולדו ב-1996
אנדר פוץ'

אנדר פוץ (בספרדית: Ander Puig; נולד ב-2 ביולי 2001) הוא שחקן ספרדי, הידוע בעיקר בזכות גילום דמותו של ניקו בסדרה "אליטה" מבית נטפליקס, וכן בזכות גילום דמותו הראשית של ג'ואל בסדרת הדרמה Ser o no ser מבית RTVE.

== ביוגרפיה וקריירה ==
אנדר פוץ' נולד ב-2 ביולי 2001 בברצלונה שבקטלוניה, ספרד. בגיל 17 הוא החל להזדהות כגבר טרנס. הוא למד לתואר בהפקה אור-קולית במרכז וילאר לאמנויות הבמה, וכן למד שנתיים משחק מול מצלמה במרכז הלמידה Estudi Karloff שבעיר גרסיה.

בשנת 2021 החלה קריירת המשחק המקצועית שלו, כאשר השתתף בסדרת הטלוויזיה הספרדית Los espabilados שהופקה עבור רשת . בשנת 2022, השתתף בדרמת הנעורים Ser o no ser שהופקה עבור RTVE Play , שירות ה-OTT של תאגיד השידור הספרדי RTVE , ובה גילם את הדמות הראשית, ג'ואל. בשנת 2023, השתתף בצוות השחקנים הראשי בעונתה השישית של סדרת הטלוויזיה "אליטה", אשר שודרה בנטפליקס, וגילם את דמותו של גבר טרנס בשם ניקו.<ref></ref><ref></ref><ref></ref>

== פילמוגרפיה ==
=== טלוויזיה ===
{| class="wikitable"
!שנה
!סדרה/סרט
!תפקיד
!הערות
|-
|2021
|Los espabilados 
|–
|
|-
|2022–2023
|Ser o no ser 
|ג'ואל
|תפקיד ראשי, 12 פרקים
|-
|2022–הווה
|אליטה
|ניקולס "ניקו" אלפונסו פרננדס דה ולסקו ויוורוס
|תפקיד ראשי (עונות 6–8); 8 פרקים
|}

== קישורים חיצוניים ==

* 

== הערות שוליים ==

קטגוריה:ברצלונה: אישים
קטגוריה:טרנסג'נדרים
קטגוריה:שחקני קולנוע וטלוויזיה ספרדים
קטגוריה:שחקנים להט"בים
קטגוריה:ספרדים שנולדו ב-2001
רובריק

רובריק (באנגלית: Rubrik) היא חברת ניהול ואבטחת מידע בענן שבסיסה בפאלו אלטו, ארצות הברית, נוסדה בדצמבר 2013. <ref></ref>

== הִיסטוֹרִיָה ==
החברה נוסדה בינואר 2014 על ידי ביפול שינהה (Bipul Sinha), ארוויד ג'יין (Arvind Jain), סוהם מזומדר (Soham Mazumdar), ארווינד נית'ראקאשיאפ ( Arvind Nithrakashyap).<ref name="stealthy"></ref><ref name="D"></ref><ref name="E"></ref>

IVP הובילה סבב גיוס של 180 מיליון דולר מסדרה D במאי 2017, לפי שווי של 1.3 מיליארד דולר, מה שהביא את החברה ל-292 מיליון דולר לפחות שגויסו עד כה.<ref name="FF"></ref><ref name="GG"></ref>

בתחילת 2018 רכשה רובריק את Datos.io, חברה נוספת לניהול נתונים בענן.<ref name="KK"></ref>

בינואר 2019 גייסה הסטארט-אפ 261 מיליון דולר, מה שעזר לו להגיע לשווי כולל של 3.3 מיליארד דולר. משקיעי הליבה היו Bain Capital Ventures יחד עם Lightspeed Venture Partners, Greylock Partners, Khosla Ventures ו-IVP. <ref></ref>

בדצמבר 2020, החברה רכשה את הנכסים והקניין הרוחני של Igneous, חברה מסיאטל שעברה תהליך צמצום באותה תקופה. עד זמן קצר לפני הרכישה, הוביל את Igneous המייסד השותף Kiran Bhageshpur. <ref></ref>

== רובריק בישראל ==
רובריק מקיימת פעילות שיווק ומכירות בישראל משנת 2017 באמצעות חברת Innocom מקבוצת Aman.

באוגוסט 2023, פורסם שרובריק רכשה את חברת אבטחת המידע בענן, למינאר סקיוריטי (Laminar Security), הממוקמת בישראל, בהיקף מוערך של 200 מיליון דולר<ref></ref>. המערכת שפיתחה למינאר מגינה על מידע ארגוני רגיש ומונעת דליפה או גניבה שלו, תוך הענקת נראות על מיקומו ומצבו של המידע שנמצא על תשתיות ענן ועל דרכי ההגנה עליו. למינאר פועלת לאבטחת המידע הארגוני על גבי פלטפורמות הענן הציבוריות הגדולות, AWS, Microsoft Azure Google Cloud Platform ועוד. <ref></ref> מייסדי למינאר הם עמית שקד (CEO) ואורן אברהם (CTO).

== מוצרים ==
החברה מגדירה את עצמה "Zero-trust Data Security".<ref name="stealthy" /> היא מספקת שירותי ניהול נתונים כגון גיבוי ושחזור לארגונים המנהלים סביבות ענן היברידיות. בנוסף, לחברה יכולות בזיהוי חריגות (אנומליות) בפעילות הנתונים בארגון כדי לחסום פעילות עוינת בזמן אמת, לצד זיהוי וציד של איומים פעילים<ref></ref>. ניתן להפעיל את התוכנה שלה במחשוב מקומי ובענן כדי להגן ולנהל נתונים. יותר מ־4,500 ארגונים משתמשים כיום במוצרי החברה.

מקורות צד שלישי ציינו את העלייה של תוכנות כופר ואיומים ארגוניים אחרים כמגבירים את הביקוש הכולל בשוק לפתרונות גיבוי מחוץ לאתר.<ref name="N"></ref>

== מחלוקות ==
במרץ 2018, Dell EMC תבעה שני עובדים לשעבר שעובדים כיום עבור רובריק, בטענה שהעובדים חשפו סודות מסחריים של Dell EMC, שידלו לקוחות לשעבר של Dell EMC לעבור לרובריק, וסיפקו לה יתרונות תחרותיים לא הוגנים. <ref></ref> <ref></ref>

== צוות ==
המייסד ביפול שינהה מכהן כעת כמנכ"ל לאחר שפרש מתפקידו ב-Lightspeed.<ref name="ceo profile"></ref> הוא מחזיק במספר פטנטים על טכנולוגיות אחסון מבוזרות.<ref name="ceo profile" /> <ref></ref> הוא תיאר בפומבי הזמנה פתוחה של כל המעוניינים לישיבות דירקטוריון כאקט של "שקיפות רדיקלית".<ref name="Q"></ref><ref name="Simons 2017"></ref>

יו"ר מיקרוסופט לשעבר, ג'ון וו. תומפסון, הוא חבר מועצת המנהלים. <ref></ref> שחקן הכדורסל של פיניקס סאנס , קווין דוראנט, הוא משקיע בולט, ומציין את רובריק כהשקעה הטכנולוגית הראשונה שלו שנעשתה בהדרכתו של המשקיע המוכר רון קונווי . <ref></ref> <ref></ref>

== קישורים חיצוניים ==
* 

== הערות שוליים ==

קטגוריה:עמק הסיליקון: חברות
Aerodynamic

"Aerodynamic" הוא הוא שיר אינסטרומנטלי של צמד המוזיקה האלקטרונית הצרפתי דאפט פאנק, הכולל סולו גיטרה בולט. השיר יצא לאור ב-28 במרץ 2001 כסינגל השני מתוך האלבום Discovery. השיר הגיע למצעדי הדאנס בארצות הברית דרך השמעות מועדונים כבי-סייד ל-"Digital Love".

== תוכן ==
גי-מנואל דה הומם-קריסטו תיאר פעם את האלבום Discovery כ"שילוב בין העבר לעתיד, אולי ההווה".<ref name=":0"></ref> תומא בנגלטר גם הרחיב בראיון בשנת 2001 כי "הרבה מוזיקת האוס כיום פשוט משתמשת בסמפלים מתקליטי דיסקו של שנות ה-70 וה-80... למרות שאולי יש לנו השפעות דיסקו, החלטנו ללכת רחוק יותר ולהביא את כל האלמנטים של המוזיקה שאהבנו כילדים, בין אם זה דיסקו, אלקטרו, הבי מטאל, רוק או קלאסי".<ref></ref>

זה בא לידי ביטוי במבנה של "Aerodynamic", שאמור לבנות גרוב פאנק, עצירה לסולו גיטרה המורכב מ"מטאל, הקשה בשתי ידיים על גיטרה חשמלית", המשלב את שני הסגנונות, ומסתיים בקטע אלקטרוני נפרד "חללי".<ref name=":0" /> מרכיבי הסולו תוארו באופן שובב כ"ארפג'ו גיטרה אינגווי בלתי אפשרי ומגוחך", המשקפים את הארפג'יזציה המהירה הנפוצה בתפקידי כינור במוזיקה קלאסית. בנגלטר הודה כי "יש אנשים שחושבים שסולו הגיטרה ב-'Aerodynamic' הוא בטעם רע, אבל עבורנו, הכל עניין של להיות נאמנים לעצמנו ולא אכפת לנו מה אנשים אחרים יחשבו. באמת ניסינו לכלול את רוב הדברים שאהבנו כילדים, ולהביא את תחושת הכיף לזה".<ref></ref> הוא גם ציין כי סוף השיר "לחלוטין מוזיקת בארוק, יצירה קלאסית שהכנסנו לצורה מסונתזת".

הסינגל "Aerodynamic" הכיל רמיקס בי-סייד בשם "Aerodynamite". רמיקס נוסף של "Aerodynamic" כולל את להקת ההיפ הופ Slum Village מדטרויט. יצירת הרמיקס של Slum Village נוצרה לאחר ש-Slum Village השתמשו בדגימה ללא קרדיט של "Extra Dry" של בנגלטר בשירם "Raise It Up". במקום לבקש פיצוי על השימוש בסמפל, פדרו וינטר הציע לדאפט פאנק שהם יבקשו מ-Slum Village לעשות רמיקס לאחד השירים שלהם.<ref></ref>

גם "Aerodynamite" וגם הרמיקס של Slum Village נכללו מאוחר יותר באלבום Daft Club. האלבום מכיל גם רמיקס ארוך יותר של "Aerodynamic", הכולל אלמנטים של "One More Time". גרסת הופעה חיה יחד עם "One More Time" מופיעה באלבום Alive 2007.

== קליפ ==
הקליפ יצא בשנת 2001 והכיל סצנות שמאוחר יותר יצרו את סרט האנימה אינטרסטלה 5555 משנת 2003. הוא מראה צבא של חיילים דמויי אדם מרדימים את הקהל בגז, ומרעילים וחוטפים את חברי להקת החייזרים מהקליפ של "One More Time". הגיטריסט (שמאוחר יותר התגלה כי שמו ארפגיוס) בורח ובורח מהחיילים, אך אחד החיילים יורה בו עם חץ הרדמה. החיילים אוספים את החברים בתרמילים, והתרמילים מועלים לכלי שיט. הקהל מתעורר מבולבל ואז הספינה עפה.

== מצעדים ==

== קישורים חיצוניים ==
* 

== הערות שוליים ==

קטגוריה:שירי 2001
קטגוריה:סינגלים מ-2001
קטגוריה:שירי דאפט פאנק
קטגוריה:שירים באנגלית
קטגוריה:וידאו קליפים מונפשים
קטגוריה:שירי בארוק פופ
קטגוריה:סינגלים בהוצאת וירג'ין רקורדס
הטבח ביכיני

הטבח ביכיני בוצע על ידי ארגון הטרור חמאס בבוקר שמחת תורה תשפ"ד, 7 באוקטובר 2023 במושב יכיני הסמוך לצפון רצועת עזה, כחלק ממתקפת הפתע על ישראל. בטבח נרצחו 5 מתושבי המושב וכן שוטרת מג"ב ולוחם שב"כ.

== רקע ==

== הטבח ==
סביב השעה 7:40 בבוקר 7 באוקטובר 2023 פשטה חוליית מחבלים על המושב דרך שער צדדי בכניסה, משום שכבכל ישובי העוטף, השער הראשי היה נעול מטעמי ביטחון.

בסמוך לשער נלחמו שוטרים בחלק מהמחבלים ובשלב מסוים אחד מהשוטרים נכנס למושב בכדי להילחם במחבלים שחדרו. מאוחר יותר הצטרפו נוספים כשבתחילה לחמו אנשי כיתות הכוננות.

המחבלים רצחו ארבעה תושבים בהם אחד מהם בביתו ואחד מהם בזמן שטייל עם כלבו. אזרח נוסף נרצח לאחר שנמלט למקום ממסיבת הנובה. בנוסף נהרגה שוטרת מג"ב רווית אסייג בחילופי אש בעת הסתערות על אחד המבנים ולוחם השב"כ עומר גברה שנפל בצומת הכניסה למושב.

בסרטון שצולם ממצלמת אבטחה בשער המושב נראים המחבלים, מצוידים ברובי סער, פורקים מטנדר ופושטים על המושב<ref name=":0"></ref>. זמן קצר לאחר מכן נראה אחד מהם יורה לעבר שתי צעירות, שתפסו מחסה מאחורי רכב בשער הכניסה למושב<ref name=":0" />.

אחד הנרצחים הוא יהונתן חג'בי, שאביו ניר חג'בי, מג"ד בחטיבת דניאל, הגיע לפקד על גדוד המילואים שלו עוד טרם הלווייתו, באומרו: "אמצא את הזמן להתאבל על הבן שלי – עכשיו צריך להילחם". במהלך הקרבות, סמח"ט החטיבה וחובש החפ"ק ניסו להגיע תחת אש ליהונתן ולפנות אותו אך מותו נקבע בטרם הצליחו להגיע אליו.

לאחר מכן המשיכו המחבלים ליישוב גבים, אך לא הצליחו לחדור אליו. במושב יכיני היו 18 חברי כיתת כוננות. לאף אחד מהם לא היה נשק ארוך, למעט הרבש"ץ, אלא רק אקדחים<ref name=":0" />.

==קישורים חיצוניים==
* 
* מפת הטבח ב־7 באוקטובר – פרויקט גיאו־ויזואלי לייצוג מקיף של הזוועות – מקומות, שמות ותמונות הנרצחים, באתר [https://oct7map.com/ oct7map] ובאתר [https://yuval-harpaz.github.io/alarms/oct_7_9.html?fbclid=IwZXh0bgNhZW0CMTAAAR3akJDysf7P8bO5_7IoaLOM81llPW6A2JKE4uzDx6UJ0iAUAv_46_K3vNY_aem_AYjX4n79FXM0uPuFlyow1SKlxKk7mOATldky9b6wPWRMtukVG-iWiD7r_ynu8OsfwV4JnZA9NvrynDnudJQJB5cW github].

== הערות שוליים ==

יכיני
קטגוריה:פיגועים שבהם נרצחו בני משפחה
קטגוריה:רצח קטינים בישראל על רקע לאומני
קטגוריה:חמאס: פיגועים
קטגוריה:יכיני
קטגוריה:ישראל: מיתות מצולמות
יכיני
לילות אהבה

"לילות אהבה" הוא סינגל שהוקלט על ידי הזמר הישראלי אדם. את השיר הוציאה בשנת 1994 לאור חברת התקליטים הד ארצי, והוא נכלל כרצועה השישית באלבום האולפן הרביעי של הזמר, הימים שאנחנו ביחד.

== על השיר ==
"לילות אהבה" נכתב על ידי ברוך פרידלנד והולחן על ידי ירון אמיר. ב-14 באוגוסט 1994 הוצג כמועמד לכניסה למצעד הפזמונים השבועי של רשת ג' ב"פינה לשיפוטכם". שבוע לאחר מכן דורג במקום ה-19. ב-18 בספטמבר עלה לשיאו במקום השביעי, ושהה שם שבועיים רצופים. לבסוף, ב-6 בנובמבר יצא מטבלת הדירוג לאחר עשרה שבועות צעידה רצופה.

== מיקומי שיא ==

== הערות שוליים ==

קטגוריה:שירי 1994
קטגוריה:סינגלים מ-1994
קטגוריה:שירי אדם
קטגוריה:שירים בעברית
קטגוריה:שירי אהבה בעברית
קטגוריה:שירים על לילות
קטגוריה:סינגלים בהוצאת הד ארצי
עלים עבדאללה

עלים עבדאללה (1982 – 9 באוקטובר 2023) היה קצין צה"ל בדרגת סגן אלוף, ששימש בתפקידו האחרון כסגן מפקד חטיבה 300 של אוגדה 91.<ref></ref> נהרג בחזית הלבנונית בחילופי אש בגבול ישראל–לבנון, במהלך מלחמת חרבות ברזל.

==קורות חיים==
עבדאללה נולד ב-1982 ביאנוח-ג'ת למשפחה דרוזית-ישראלית. התגייס לצה"ל ב-2002, לגדוד 299 (גדוד חרב). ב-2006, במהלך מלחמת לבנון השנייה, היה סגן מפקד פלוגה. לאחר מכן היה לקצין אג"ם של הגדוד. לאחר השלמת לימודיו, התמנה לסגן מפקד גדוד 33 בקרקל.

בהמשך שירת כקצין אג"ם של חטיבת פארן, מפקד גדוד מילואים 299 וראש ענף אימונים של פיקוד הצפון. בחטיבה 300 מילא מספר תפקידים בכירים, ובהם קצין מבצעים חטיבתי, קצין בטיחות חטיבתי וסגן מפקד החטיבה.

ב-9 באוקטובר 2023 נהרג בגליל המערבי ליד אדמית במהלך חילופי אש עם מחבלים שחדרו משטח לבנון כחלק מהלחימה בחזית הצפונית במלחמת חרבות ברזל.

היה נשוי ואב לשלושה ילדים.

==קישורים חיצוניים==

* 
* 
* [https://www.israelhayom.co.il/military-life/article/15028160 רצים לכבודם: עשרות השתתפו במרוץ לזכרם של סא"ל עלים עבדללה וסא"ל סלמאן חבקה שנהרגו במלחמה] כתבה באתר ישראל היום 31 בדצמבר 2023

== הערות שוליים ==

קטגוריה:דרוזים ישראלים
קטגוריה:חללי צה"ל במלחמת חרבות ברזל
קטגוריה:סגני-אלופים בצה"ל
קטגוריה:ישראלים שנולדו ב-1982
קטגוריה:ישראלים שנפטרו ב-2023
קטגוריה:החזית הצפונית במלחמת חרבות ברזל
קטגוריה:מלחמת חרבות ברזל: אישים
קטגוריה:מפקדי גדודים בצה"ל
נגד הגורל

"נגד הגורל" הוא סינגל שהוקלט על ידי הזמר הישראלי אדם. את השיר הוציאה בשנת 1994 לאור חברת התקליטים הד ארצי, והוא נכלל כרצועה הרביעית באלבום האולפן הרביעי של הזמר, הימים שאנחנו ביחד.

== על השיר ==
"נגד הגורל" נכתב והולחן על ידי אסתר שמיר והופק על ידי שלמה צח. ב-6 בנובמבר 1994 הוצג כמועמד לכניסה למצעד הפזמונים השבועי של רשת ג' ב"פינה לשיפוטכם". שבוע לאחר מכן דורג במקום ה-15. ב-27 בנובמבר עלה לשיאו במקום השמיני. לבסוף, ב-22 בינואר 1995 יצא מטבלת הדירוג לאחר תשעה שבועות צעידה רצופה.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1994
קטגוריה:סינגלים מ-1994
קטגוריה:שירי אדם
קטגוריה:שירים בעברית
קטגוריה:שירים על מזל
קטגוריה:סינגלים בהוצאת הד ארצי
הדברים הכי פשוטים

"הדברים הכי פשוטים" הוא סינגל שהוקלט על ידי הזמר הישראלי אדם. את השיר הוציאה בנובמבר 2013 לאור חברת התקליטים דיגיסטייג', והוא נכלל כרצועה השלישית באלבום האולפן השביעי של הזמר, גאולה.

== על השיר ==
"הדברים הכי פשוטים" נכתב והולחן על ידי נועם חורב ותומר הדדי. את הפקתו המוזיקלית ביצע רפי קריספין. ב-14 בנובמבר 2013 הוצג כמועמד לכניסה למצעד הפזמונים השבועי של רשת ג' ב"פינה לשיפוטכם". בשבוע שלאחר מכן דורג במקום השמיני. ב-19 בדצמבר יצא מטבלת הדירוג לאחר ארבעה שבועות צעידה רצופה.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי אדם
קטגוריה:שירים בעברית
Stars (שיר של פנאו, ביבי רקסה ואוזונה)

"Stars" הוא סינגל של להקת ה-EDM האוסטרלית פנאו, הזמרת האמריקאית ביבי רקסה והראפר הפורטוריקני אוזונה, שיצא ב-19 במאי 2023 בהוצאת חברת התקליטים Etcetc . השיר נכתב על ידי ניק ליטלמור, אוזונה, ג'ין ג'ין, ביבי רקסה, סם ליטלמור, פיטר מאייס ויאזיד ריברה, והופק על ידי פנאו.

נכון לאוקטובר 2023, השיר הושמע למעלה מ-13 מיליון פעמים בספוטיפיי,<ref></ref> ולמעלה מ-2.8 מיליון פעמים ביוטיוב.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי אוזונה
קטגוריה:שירי ביבי רקסה
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי ביבי רקסה
קטגוריה:שירי דאנס-פופ
קטגוריה:שירי מוזיקה אלקטרונית
קטגוריה:שירי פופ
What I Did for Love (שורת המקהלה)

"What I Did for Love" הוא שיר שהולחן ידי מרווין האמליש ונכתב על ידי אדוארד קליבן . השיר בוצע לראשונה על ידי פריסילה לופז ב-1975 במחזמר שורת המקהלה.

בין השנים יצאו גרסאות כיסוי לשיר, בין היתר של המוזיקאים הבאים:
* בוורלי ברמרס (1975)<ref></ref>
* אידי גורמה (1976); השיר הגיע בשיאו למקום ה-23 במצעד השירים העכשוויים למבוגרים.<ref></ref>
* בינג קרוסבי (1977); מופיע באלבום האולפן ה-136 של בינג קרוסבי, Beautiful Memories.
* אנגלברט המפרדינק (1977); מופיע באלבום האולפן ה-16 של אנגלברט המפרדינק, Miracles.<ref></ref>
* גרייס ג'ונס (1977); מופיע באלבום האולפן הראשון שלה, Portfolio.
* אריתה פרנקלין (1977); מופיע באלבום האולפן ה-23 של אריתה פרנקלין, Sweet Passion.
* ג'ק ג'ונס (1975); מופיע באלבום האולפן ה-43 של ג'ק ג'ונס, What I Did for Love; השיר הגיע בשיאו למקום ה-25 במצעד השירים העכשוויים למבוגרים האמריקאי ולמקום ה-23 במצעד השירים העכשוויים למבוגרים הקנדי.<ref></ref>
* ג'וני מאטיס (1975); מופיע באלבום האולפן ה-35 של ג'וני מאטיס, Feelings.
* ביל הייז (1976); מופיע באלבום האולפן השישי של ביל הייז, From Me To You With Love.
* מרסיה הינס (יוני 1977); מופיע באלבום האולפן השלישי של מריסה הינס, Ladies and Gentlemen. השיר הגיע בשיאו למקום השישי בקנט מיוזיק רפורט. כמו כן, השיר הופיע במקום ה-41 במצעד השנתי לשנת 1977 של קנט מיוזיק רפורט. בנוסף לכך, השיר זיכה את הזמרת בקטגוריית שיר הנשי של השנה של פרסי הרדיו האוסטרלי.<ref></ref>
* פגי לי (1977); מופיע באלבום האולפן ה-42 של פגי לי, Peggy.
* פטולה קלארק (1975)<ref></ref>
* שירלי באסי (1976); מופיע באלבום האולפן ה-21 של שירלי באסי, Love, Life and Feelings.
* רוברט גולה (1978); מופיע באלבום האולפן ה-32 של רוברט גולה, You're Something Special.<ref></ref>
* איליין פייג' (1983); מופיע באלבום האולפן השני של איליין פייג', Stages.
* הווארד קיל (1988); השיר מופיע באלבום האוסף השלישי של הווארד קיל, Just for You.<ref></ref>
* ליאה מישל (2010); הופיע ב-Glee.
* ג'וש גרובן (2015); מופיע באלבום האולפן השביעי של ג'וש גרובן, Stages.
* Me First and the Gimme Gimmes (1999); מופיע באלבום האולפן השני של הלהקה, Are a Drag.

== קישורים חיצוניים ==

== הערות שוליים ==

קטגוריה:שירי 1975
קטגוריה:שירים באנגלית
הנרי סטבינס

הנרי אנדיקוט סטבינס (באנגלית: Henry Endicott Stebbins; 16 ביוני 1905 – 28 במרץ 1973) היה דיפלומט אמריקאי שכיהן כשגריר ארצות הברית באוגנדה ובנפאל.

== ביוגרפיה ==
סטבינס נולד במילטון שבמסצ'וסטס. הוא סיים את לימודיו ב ולאחר מכן באוניברסיטת הרווארד ב-1927.<ref name="MHS"></ref>

ב-1 ביולי 1939 החל לשמש כקצין שירות חוץ בדרגה 8 במחלקת המדינה של ארצות הברית. טרם החל לשמש כסגנו של הקונסול בלונדון ג'וזף קנדי ב-1939, כיהן בתפקידים שונים ברחבי אירופה וטורקיה. כששימש כמזכיר הראשון של שגרירות ארצות הברית בבריטניה ב-1945, הכיר את אשתו לעתיד, ברברה ג'ניפר וורת'ינגטון, ילידת דורסט, אנגליה ב-1951 נסע למלבורן שבאוסטרליה כקונסול. נשיא ארצות הברית דווייט אייזנהאואר מינה אותו למפקח שירות חוץ ב-1955, ושנה לאחר מכן הפך למפקח בכיר. ב-1959 מונה על ידי אייזנהאואר לשגריר ארצות הברית בנפאל, וסטבינס כיהן בתפקיד עד 1966.

לאחר שאימו של סטבינס שמעה על כך שהנשיא לינדון ג'ונסון מינה את בנה לשגריר ארצות הברית באוגנדה, אמרה שהיא התרגשה לשמוע על כך, אולם אמרה כי הייתה רוצה שיטאטא רחובות במילטון כדי ש"לפחות הוא יהיה בבית". ב-1969 פרש מתפקידו וחזר למילטון.

== מותו ==
ב-28 במרץ 1973, סטבינס ככל הנראה נפל מסיפון האונייה ונאבד באוקיינוס האטלנטי.

==קישורים חיצוניים==
* 

== הערות שוליים ==

קטגוריה:שגרירי ארצות הברית באוגנדה
קטגוריה:בוגרי אוניברסיטת הרווארד
קטגוריה:אמריקאים שנולדו ב-1905
קטגוריה:אמריקאים שנפטרו ב-1973
אם תביט בי (עד עמקי נשמתי)

"אם תביט בי (עד עמקי נשמתי)" הוא סינגל שהוקלט על ידי הזמרת הישראלית שלומית אהרון. את השיר הוציאה ביוני 1989 לאור חברת התקליטים הד ארצי, והוא נכלל כרצועה הפותחת של אלבום הבכורה של הזמרת, אישי ואהובי.

== על השיר ==
"אם תביט בי" נכתב והולחן על ידי מאיה בז'רנו וירון בכר. את הפקתו המוזיקלית ביצע לואי להב, שהפיק את רוב שירי האלבום. ב-4 ביולי 1989 הוצג כמועמד לכניסה למצעד הפזמונים השבועי של רשת ג' ב"פינה לשיפוטכם". בשבוע שלאחר מכן דורג במקום ה-30. ב-8 באוגוסט עלה לשיאו במקום השישי. לבסוף, ב-17 בספטמבר יצא מהדירוג לאחר עשרה שבועות צעידה רצופה.

== מיקומי שיא ==

== הערות שוליים ==

קטגוריה:שירי 1989
קטגוריה:סינגלים מ-1989
קטגוריה:שירי שלומית אהרון
קטגוריה:שירים בעברית
קטגוריה:סינגלים בהוצאת הד ארצי
הגן הורוד

"הגן הורוד" הוא סינגל שהוקלט על ידי הזמרת הישראלית שלומית אהרון. את השיר הוציאה ביוני 1989 לאור חברת התקליטים הד ארצי, והוא נכלל כרצועה השישית של אלבום הבכורה של הזמרת, אישי ואהובי.

== על השיר ==
"הגן הורוד" נכתב והולחן על ידי צרויה להב וירון בכר. את הפקתו המוזיקלית ביצע לואי להב, שהפיק את רוב שירי האלבום. ב-14 בנובמבר 1989 נכנס למצעד הפזמונים השבועי של רשת ג' לראשונה במקום ה-23. ב-9 בינואר 1990 עלה לשיאו במקום השמיני. לבסוף, ב-27 בפברואר יצא מהדירוג לאחר עשרה שבועות צעידה רצופה. בדומה לשאר עטיפות סינגלי האלבום, גם זו של "הגן הורוד" מושפעת מעטיפת אישי ואהובי.

== מיקומי שיא ==

== הערות שוליים ==

קטגוריה:שירי 1989
קטגוריה:סינגלים מ-1989
קטגוריה:שירי שלומית אהרון
קטגוריה:שירים בעברית
קטגוריה:סינגלים בהוצאת הד ארצי